Diari Oficial de la Generalitat Valenciana


Sumari del DOGV 9899, del 23-07-2024 (2024/7441)

EXTRACTE de la Resolució de 2 de juliol de 2024, de la Vicepresidència Segona i Conselleria de Serveis Socials, Igualtat i Habitatge, per la qual es resol convocar les subvencions en matèria de programes d’envelliment actiu i lluita contra la soledat no desitjada.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9899

Data del DOGV
:   23-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7441

CVE
:   HFSP-O-9282-9044

Data del document
:   02-07-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * ajuda pública
    * assistència social
    * benestar social
    * tercera edat

BDNS (identif.): 775676

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/775676>

*Primer. Entitats beneficiàries*

1. Podran obtindre la condició d’entitats beneficiàries de les subvencions relatives a programes d’envelliment actiu i lluita contra la soledat no desitjada les entitats del tercer sector d’acció social definides en l’article 2 de la Llei 43/2015, de 9 d’octubre, de tercer sector d’acció social, que reunisquen els requisits següents:

a) Tindre seu o delegació permanent a la Comunitat Valenciana.

b) No tindre d’ànim de lucre.

c) Tindre fins institucionals arreplegats en els seus estatuts, relacionats amb la finalitat dels programes objecte de la subvenció.

d) Estar constituïdes legalment almenys dos anys abans de la data de publicació de la convocatòria respectiva.

e) Estar degudament inscrites en el registre administratiu corresponent dins del termini de presentació de les sol·licituds, el qual es fixarà en cada convocatòria.

2. No podran obtindre la condició de beneficiari de les subvencions que regula esta orde les entitats en què concórrega alguna de les circumstàncies que preveu l’article 13 de la Llei 38/2003, de 17 de novembre, general de subvencions.

*Segon. Finalitat*

Convocar subvencions per a finançar la realització de programes d’envelliment actiu i lluita contra la soledat no desitjada.

*Tercer. Finançament*

Les subvencions incloses en la present convocatòria es concediran amb càrrec a l’aplicació pressupostària G01160301GE00000.313F00.48907, en la línia pressupostària i per l’import que es detalla a continuació:

Denominació: programes d’envelliment actiu i soledat no desitjada.

Línia de subvenció: S0214

Consignació pressupostària: 750.000 euros

*Quarto. Gastos subvencionables*

1. Es consideraran gastos subvencionables: els gastos de personal i els gastos generals per al funcionament, la realització i el compliment dels seus objectius.

a) Gastos de personal

1r. Les retribucions salarials del personal, en situació regular de contractació, incloent-hi els gastos de Seguretat Social.

2n. Els gastos derivats del personal professional o assistencial contractat mitjançant un contracte de prestació de servicis durant el temps que dure el programa.

b) Gastos generals

1r. Els gastos corrents són els que reunixen alguna de les característiques següents: ser béns fungibles, tindre una duració previsible inferior a l’exercici econòmic, no ser susceptibles d’incloure en inventari o ser gastos previsiblement reiteratius.

2n. Els gastos de manteniment estrictament necessaris per a aconseguir el fi i l’objecte de la subvenció: lloguer, llum, aigua, telèfon, neteja o anàlegs.

3r. Els gastos de transport o altres que siguen inherents a l’execució dels programes o que es prevegen específicament en la convocatòria.

2. Es consideren gastos subvencionables els que de manera indubtable responguen a la naturalesa de l’activitat subvencionada, resulten estrictament necessaris i degudament acreditats per al desenvolupament d’esta i que s’hagen produït en el període que es determine en cada convocatòria, el qual podrà comprendre diversos exercicis pressupostaris.

3. Es considerarà gasto realitzat el que s’haja pagat efectivament abans que finalitze el període de justificació.

4. En cap cas, es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.

*Quint. Termini de presentació de sol·licituds*

El termini de presentació de sol·licituds serà de quinze dies hàbils a partir de l’endemà de la publicació de la present convocatòria en el *Diari Oficial de la Generalitat Valenciana*.

  

València, 2 de juliol de 2024

Susana Camarero Benítez

Vicepresidenta segona del Consell i consellera de Serveis Socials, Igualtat i Habitatge